Abduqayum Azimov. Abduqayum Azimov (1945-yil Toshkentda tugʻilgan) — sharqshunos, filolog, arabshunos, falsafa fanlari nomzodi, dotsent. ToshDU sharq fakultetining 1968-yilgi bitiruvchisi. Imom Buxoriy nomidagi Toshkent islom instituti sobiq rektori (1997—2007-yillar). Yaman Arab Respublikasida arab tili tarjimoni (1968—1970); ToshDU sharq fakulteti arab filologiyasi kafedrasida, keyinchalik fakultet negizida tashkil topgan ToshDSHI Tarix fakulteti islomshunoslik kafedrasida oʻqituvchi (1970), katta oʻqituvchi va dotsent (1992); shu orada 1972—1974-yillarda armiya xizmati; 1975—1978 va 1982—1984-yillarda arab mamlakatlarida tarjimonlik, referentlik; Hozir nafaqada. Ilmiy yoʻnalishi. Islomshunoslik va jamiyatshunoslik. U bir monografiya, 3 ta risola, 5 ta maqola va 3 ta metodik qoʻllanma muallifi.